הקונגרס ה-118 של ארצות הברית
אירועים מרכזיים

7 בינואר 2023 – נבחר הרפובליקני קווין מקארתי לתפקיד יושב ראש בית הנבחרים בסבב ההצבעה ה-15 – מספר ההצבעות הרב ביותר לבחירת יושב הראש מאז 1859.
7 בפברואר 2023 – נאום מצב האומה של ג'ו ביידן.
29 בספטמבר 2023 – נפטרת הסנאטורית דיאן פיינסטיין.
3 באוקטובר 2023 – הודח מקארתי מתפקיד יושב הראש לאחר שמספר חברים מהמפלגה הרפובליקנית הצביעו בעד הדחתו ביחד עם כל חברי המפלגה הדמוקרטית. במקומו מונה כיושב ראש זמני פטריק מקהנרי.
25 באוקטובר – נבחר מייק ג'ונסון לתפקיד יושב ראש בית הנבחרים של ארצות הברית, לאחר 4 סבבי הצבעה בהם אף מועמד לא קיבל את הרוב הדרוש ומועמדים אחרים מטעם המפלגה הרפובליקנית פרשו מהמירוץ בטרם הצבעה כי לא הצליחו להשיג את הרוב הדרוש.
13 בנובמבר – נשבע לתפקיד חבר בית הנבחרים גייב אמו לייצג את מחוז הבחירה הראשון של רוד איילנד, לאחר שנבחר בבחירות מיוחד שבוע לפני כן, עקב פרישתו של חבר הנבחרים דייוויד סיסליני בחודש יוני. אמו הוא האפרו-אמריקאי הראשון המייצג את רוד איילנד בבית הנבחרים.
1 בדצמבר – התקבלה החלטה להדיח את חבר בית הנבחרים, ג'ורג' סנטוס, ברוב הדרוש של 2/3 מחברי הבית. חברתו נפסקה מייד עם הקראת התוצאות.
13 בפברואר 2024 – בית הנבחרים הצביעה בעד פתיחת הליך הדחה של מזכיר ביטחון המולדת של ארצות הברית, אלחנדרו מיורקס, ברוב של 214-213. זאת הפעם השנייה בהיסטוריה של ארצות הברית שנפתח הליך הדחה נגד שר בקבינט הנשיאותי. הפעם הקודמת התרחשה ב-1876.
28 בפברואר 2024 – מיץ' מקונל, מנהיג הסיעה הרפובלקנית בסנאט הודיע כי בסוף כהונת הקונגרס הנוכחי, ינואר 2025, יפרוש מתפקיד ההנהגה אך יישאר בתפקידו בסנאט עד לסוף כהונתו ב-2026.
7 במרץ 2024 – נאום מצב האומה של הנשיא ג'ו ביידן, בישיבה משותפת של שני בתי הנבחרים.
11 באפריל 2024 – ראש ממשלת יפן, פומיו קישידה, נאם בישיבה משותפת של שני בתי הנבחרים.
16–17 באפריל 2024 – התקיימו 2 הצבעות להדחתו של מזכיר ביטחון המולדת של ארצות הברית, אלחנדרו מיורקס, בהמשך להחלטת בית הנבחרים מחודש פברואר. שתי ההצבעות נדחו ברוב מוחלט.
24 באפריל 2024 – חבר הקונגרס דונלד פיין נפטר בעודו מכהן. הוא החל את כהונתו בבית הנבחרים לאחר שאביו, דונלד מ. פיין, נפטר גם הוא בעודו מכהן בתפקידו.
8 במאי 2024 – ברוב של 359 מול 43, בית הנבחרים דוחה החלטה (בהובלת מרג'ורי טיילור גרין) להדיח את מייק ג'ונסון מתפקידו כיושב ראש בית הנבחרים של ארצות הברית, כאשר 11 רפובליקנים תמכו בהדחתו לצד דמוקרטים נוספים.
31 במאי 2024 – הסנאטור ג'ו מנצ'ין מווירג'יניה המערבית עוזב את המפלגה הדמוקרטית ונרשם כעצמאי.
12 ביוני 2024 – בית הנבחרים מצביע ברוב של 216 מול 207 להעמיד לדין את התובע הכללי של ארצות הברית מריק גרלנד בעוון ביזיון הקונגרס, בשל מיאונו להיעתר לבקשת ועדת הפיקוח והרפורמה למסור הקלטות שמע של הנשיא ביידן בנוגע לפרשת המסמכים המסווגים בממשלו.
16 ביולי 2024 – הסנאטור בוב מננדז מניו ג'רזי נמצא אשם בקשירת קשר לביצוע פשע ובמגע עם סוכן זר. מאוחר יותר הודיע כי יתפטר ב-20 באוגוסט.
19 ביולי 2024 – חברת הקונגרס הוותיקה שילה ג'קסון לי מטקסס נפטרה.
24 ביולי 2024 – ראש ממשלת ישראל בנימין נתניהו נואם בפני מושב משותף של הקונגרס.
21 באוגוסט 2024 – חבר הקונגרס ביל פסקרל נפטר בעודו מכהן לאחר 27 שנים בבית הנבחרים.
5 בנובמבר 2024 – מתקיימות הבחירות לנשיאות ארצות הברית. הנשיא לשעבר דונלד טראמפ נבחר לנשיא ה-47 של ארצות הברית, וג'יי. די. ואנס נבחר לסגן הנשיא ה-51. הרפובליקנים השיגו מחדש שליטה בסנאט ושמרו על שליטתם בבית הנבחרים.
13 בנובמבר 2024 – הוועידה הרפובליקנית בסנאט של ארצות הברית בוחרת בג'ון ת'ון כמנהיג הסיעה הרפובליקנית וכמנהיג הרוב בסנאט של ארצות הברית, החל מהתכנסות הקונגרס ה-119.
13 בנובמבר 2024 – חבר הקונגרס מאט גייטס התפטר לאחר שהנשיא הנבחר של ארצות הברית דונלד טראמפ בוחר בו כתובע הכללי הבא בממשלו המתגבש.
29 בדצמבר 2024 – נשיא ארצות הברית לשעבר ג'ימי קרטר מת בגיל 100.